CELEX: 62014TN0847
Language: lt
Date: 2014-12-30 00:00:00
Title: Byla T-847/14: 2014 m. gruodžio 30 d. pareikštas ieškinys byloje GHC//Komisija

16.2.2015   
            
            
               LT
            
            
               Europos Sąjungos oficialusis leidinys
            
            
               C 56/28
            
         2014 m. gruodžio 30 d. pareikštas ieškinys byloje GHC//Komisija
   
   (Byla T-847/14)
   (2015/C 056/39)
   Proceso kalba: vokiečių
   
      Šalys
   
   
      Ieškovė: GHC Gerling, Holz & Co. Handels GmbH (Hamburgas, Vokietija), atstovaujama advokato D. Lang
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2014 m. spalio 31 d. Komisijos įgyvendinimo sprendimą C(2014) 7920 ir ieškovei skirtą 2015 m. pilstomų hidrofluorangliavandenilių pateikimo į rinką kvotą tiek, kiek ieškovei nustatyta per maža pamatinė vertė ir skirta per maža kvota 2015 m.,
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi trimis pagrindais.
   
               1.
            
            
               Pirmasis ieškinio pagrindas: Reglamento (ES) Nr. 517/2014 (1) pažeidimas
               
                           —
                        
                        
                           Ieškovė šiuo klausimu tvirtina, kad atsakovė nustatė jai per mažą pamatinę vertę ir skyrė per mažą kvotą 2015 m. Ji teigia, kad Komisija, apskaičiuodama pamatinę vertę ir kvotą, atsižvelgė į talpyklose esančių atsargų pokytį referenciniais metais.
                        
                     
                           —
                        
                        
                           Ieškovė teigia, kad atsižvelgimas į talpyklose esančių atsargų pokytį nepateisinamas remiantis Reglamento Nr. 517/2014 tekstu, jo geneze, visuma, prasme ir tikslu.
                        
                     
                           —
                        
                        
                           Šiame ieškinio pagrinde ieškovė teigia, kad metinis talpyklose esančių atsargų pokytis skirtas ne nustatyti kiekį, kurį faktiškai pateikė į rinką importuotojai ir eksportuotojai, kurie nėra gamintojai, o iškreipia tą kiekį ieškovės nenaudai.
                        
                     
         
               2.
            
            
               Antrasis ieškinio pagrindas: Europos Sąjungos pagrindinių teisių chartijoje įtvirtinto lygybės reikalavimo pažeidimas
               
                           —
                        
                        
                           Šiuo klausimu ieškovė tvirtina, kad, atsižvelgus į talpyklose esančių atsargų pokytį referenciniais metais, ji nepagrįstai atsiduria nepalankesnėje padėtyje, palyginti su importuotojais, kurie talpyklose esančias atsargas pardavė per referencinius metus, o ne išlaikė iki kitų metų.
                        
                     
                           —
                        
                        
                           Be to, ieškovė, kaip importuotoja, taip pat atsidūrė nepagrįstai nepalankesnėje padėtyje, palyginti su gamintojais, nes atsižvelgimas į talpyklose esančių atsargų metinį pokytį skirtas tinkamai nustatyti faktiškai į rinką pateiktą kiekį, o šis kiekis iškreipiamas ieškovės nenaudai.
                        
                     
         
               3.
            
            
               Trečiasis ieškinio pagrindas: SESV 296 straipsnyje įtvirtintos pareigos motyvuoti pažeidimas
               
                           —
                        
                        
                           Ieškovė šiuo klausimu visų pirma teigia, kad ginčijamas sprendimas neatitinka pareigos motyvuoti reikalavimų, visų pirma neaišku, kaip ieškovės atveju apskaičiuotas nurodytas CO2 ekvivalento tonų kiekis.
                        
                     
         
      (1)  2014 m. balandžio 16 d. Europos Parlamento ir Tarybos reglamentas (ES) Nr. 517/2014 dėl fluorintų šiltnamio efektą sukeliančių dujų, kuriuo panaikinamas Reglamentas (EB) Nr. 842/2006 (OL L 150, p. 195).